CBG "2017Q1

บริษัท คาราบาวกรุ๊ป จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2560

1.	ข้อมูลทั่วไป

1.1	ข้อมูลบริษัทฯ

บริษัท คาราบาวกรุ๊ป จำกัด (มหาชน) (“บริษัทฯ”) จัดตั้งขึ้นเป็นบริษัทจำกัดเมื่อวันที่ 28 สิงหาคม 2556 และมีภูมิลำเนาในประเทศไทย และได้จดทะเบียนแปรสภาพเป็นบริษัทมหาชนจำกัดตามกฎหมายว่าด้วยบริษัทมหาชนจำกัดเมื่อวันที่ 8 กรกฎาคม 2557 ธุรกิจหลักของบริษัทฯคือการลงทุนในบริษัทย่อย ที่อยู่ตามที่จดทะเบียนของบริษัทฯอยู่ที่เลขที่ 393 อาคาร 393 สีลม ชั้น 7 - 10 ถนนสีลม แขวงสีลม เขตบางรัก กรุงเทพมหานคร

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 (ปรับปรุง 2559) เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินฉบับภาษาไทยนี้

1.3	หลักเกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท คาราบาวกรุ๊ป จำกัด (มหาชน) และบริษัทย่อย และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2559 โดยมีการเปลี่ยนแปลงโครงสร้างเกี่ยวกับบริษัทย่อยในระหว่างงวดปัจจุบันจากการจัดตั้งบริษัทย่อยแห่งใหม่ของบริษัทย่อยในต่างประเทศตามที่กล่าวไว้ในหมายเหตุประกอบงบการเงินข้อ 8

1.4 	มาตรฐานการรายงานทางการเงินใหม่

ในระหว่างงวด บริษัทฯและบริษัทย่อยได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2559) รวมถึงแนวปฏิบัติทางบัญชีฉบับใหม่ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2560 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงถ้อยคำและคำศัพท์ การตีความและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯและบริษัทย่อย อย่างไรก็ตามมาตรฐานการรายงานทางการเงินที่มีการเปลี่ยนแปลงหลักการสำคัญสามารถสรุปได้ดังต่อไปนี้

มาตรฐานการบัญชี ฉบับที่ 27 (ปรับปรุง 2559) เรื่อง งบการเงินเฉพาะกิจการ

มาตรฐานฉบับปรับปรุงนี้กำหนดทางเลือกเพิ่มเติมสำหรับการบันทึกบัญชีเงินลงทุนในบริษัทย่อย                           เงินลงทุนในการร่วมค้า และเงินลงทุนในบริษัทร่วม ในงบการเงินเฉพาะกิจการโดยเลือกบันทึกตามวิธีส่วนได้เสียได้ ตามที่อธิบายไว้ในมาตรฐานการบัญชี ฉบับที่ 28 (ปรับปรุง 2559) เรื่อง เงินลงทุนในบริษัทร่วมและการร่วมค้า ทั้งนี้ กิจการต้องใช้วิธีการบันทึกบัญชีเดียวกันสำหรับเงินลงทุนแต่ละประเภทและหากกิจการเลือกบันทึกเงินลงทุนดังกล่าวตามวิธีส่วนได้เสียในงบการเงินเฉพาะกิจการ กิจการต้องปรับปรุงรายการดังกล่าวโดยวิธีปรับย้อนหลัง

มาตรฐานฉบับดังกล่าวไม่มีผลกระทบต่องบการเงินของบริษัทฯและบริษัทย่อย เนื่องจากฝ่ายบริหารได้เลือกบันทึกเงินลงทุนดังกล่าวตามวิธีราคาทุนในงบการเงินเฉพาะกิจการตามเดิม

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยได้ใช้นโยบายการบัญชีและวิธีการคำนวณเช่นเดียวกับที่ใช้ใน             งบการเงินสำหรับปีสิ้นสุดวันที่ 31 ธันวาคม 2559

2.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2560 และ 31 ธันวาคม 2559 มีรายละเอียดดังนี้

(หน่วย: พันบาท)

ยอดคงค้างของเงินให้กู้ยืมระยะสั้นระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2560 และ 31 ธันวาคม 2559 และการเคลื่อนไหวของเงินให้กู้ยืมดังกล่าวมีรายละเอียดดังนี้

เงินให้กู้ยืมระยะสั้นแก่กิจการที่เกี่ยวข้องกัน

เงินให้กู้ยืมระยะสั้นแก่กิจการที่เกี่ยวข้องกันเป็นเงินให้กู้ยืมในรูปตั๋วสัญญาใช้เงินโดยคิดดอกเบี้ยในอัตราร้อยละ 3.5 - 5.0 ต่อปี (31 ธันวาคม 2559: 2.1 - 3.5 ต่อปี)

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2560 และ 2559 บริษัทฯและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

(หน่วย: ล้านบาท)

## 3.	เงินสดและรายการเทียบเท่าเงินสด

ณ วันที่ 31 มีนาคม 2560 และ 31 ธันวาคม 2559 เงินสดและรายการเทียบเท่าเงินสดประกอบด้วยรายการดังต่อไปนี้

(หน่วย: พันบาท)

ณ วันที่ 31 มีนาคม 2560 เงินฝากออมทรัพย์ และเงินฝากประจำมีอัตราดอกเบี้ยระหว่างร้อยละ 0.01 ถึง 1.3 ต่อปี (31 ธันวาคม 2559: ร้อยละ 0.01 ถึง 1.4 ต่อปี)

## 4.	เงินลงทุนชั่วคราว

4.1	ณ วันที่ 31 มีนาคม 2560 และ 31 ธันวาคม 2559 เงินลงทุนชั่วคราวประกอบด้วยรายการดังต่อไปนี้

4.2	ณ วันที่ 31 มีนาคม 2560 เงินลงทุนชั่วคราวในหลักทรัพย์เพื่อค้าประกอบด้วยรายการดังต่อไปนี้

รายการเปลี่ยนแปลงของมูลค่าเงินลงทุนชั่วคราวในหลักทรัพย์เพื่อค้าสำหรับงวดสามเดือนสิ้นสุดวันที่         31 มีนาคม 2560 สรุปได้ดังนี้

5.	ลูกหนี้การค้าและลูกหนี้อื่น

(หน่วย: พันบาท)

6.	การปรับลดสินค้าคงเหลือเป็นมูลค่าสุทธิที่จะได้รับ

รายการเปลี่ยนแปลงของบัญชีการปรับลดสินค้าคงเหลือเป็นมูลค่าสุทธิที่จะได้รับสำหรับงวดสามเดือนสิ้นสุดวันที่ 31 มีนาคม 2560 สรุปได้ดังนี้

(หน่วย: พันบาท)

7.	สินทรัพย์หมุนเวียนอื่น

(หน่วย: พันบาท)

8.	เงินลงทุนในบริษัทย่อย

8.1	เงินลงทุนในบริษัทย่อยตามที่แสดงในงบการเงินเฉพาะกิจการ มีรายละเอียดดังต่อไปนี้

8.2	เงินลงทุนในบริษัทย่อยที่บริษัทฯถืออยู่เดิม

8.2.1	บริษัทฯได้จัดตั้งบริษัท คาราบาวโฮลดิ้งส์ (ฮ่องกง) จำกัด (CHHK) ซึ่งเป็นบริษัทที่ตั้งอยู่ในประเทศฮ่องกง เพื่อประกอบธุรกิจหลักในการถือหุ้นในบริษัทอื่นในต่างประเทศ โดยมีทุนจดทะเบียนจำนวน 10 ล้านเหรียญสหรัฐอเมริกา แบ่งออกเป็นหุ้นสามัญจำนวน 10 ล้านหุ้น โดยบริษัทฯถือหุ้นในสัดส่วนร้อยละ 100 บริษัทย่อยดังกล่าวได้จดทะเบียนจัดตั้งบริษัทแล้วเสร็จเมื่อวันที่ 5 กันยายน 2559

ต่อมาเมื่อวันที่ 23 มกราคม 2560 ที่ประชุมคณะกรรมการของ CHHK มีมติให้เพิ่มทุนจดทะเบียนจาก 10 ล้านเหรียญสหรัฐอเมริกา เป็น 20 ล้านเหรียญสหรัฐอเมริกา แบ่งออกเป็นหุ้นสามัญจำนวน 20 ล้านหุ้น ซึ่งบริษัทฯได้จ่ายชำระค่าหุ้นเพิ่มทุนเรียบร้อยแล้ว บริษัทย่อยดังกล่าวได้จดทะเบียนการเพิ่มทุนแล้วเมื่อวันที่ 1 กุมภาพันธ์ 2560

8.2.2	บริษัทฯได้จัดตั้งบริษัท คาราบาวเทรดดิ้ง (ฮ่องกง) จำกัด ซึ่งเป็นบริษัทที่ตั้งอยู่ในประเทศฮ่องกง เพื่อประกอบธุรกิจหลักในการจัดจำหน่ายในต่างประเทศ โดยมีทุนจดทะเบียนจำนวน 50,000 เหรียญสหรัฐอเมริกา ซึ่งบริษัทฯถือหุ้นในสัดส่วนร้อยละ 100 แบ่งออกเป็นหุ้นสามัญจำนวน 50,000 หุ้น โดยบริษัทฯถือหุ้นในสัดส่วนร้อยละ 100 บริษัทย่อยดังกล่าวได้จดทะเบียนจัดตั้งบริษัทแล้วเสร็จเมื่อวันที่  8 พฤศจิกายน 2559 โดย ณ วันที่ 31 ธันวาคม 2559 บริษัทฯ ยังไม่ได้ชำระค่าหุ้นแก่บริษัทย่อยในงวดปัจจุบัน บริษัทฯได้ชำระค่าหุ้นเต็มจำนวนแล้ว

8.2.3	CHHK เข้าทำสัญญาร่วมทุนกับบริษัท อินเตอร์คาราบาวไพรเวท ลิมิเต็ด (ICSG) ซึ่งเป็นบริษัทที่ตั้งอยู่ในประเทศสิงคโปร์ ซึ่งไม่มีความเกี่ยวข้องกับบริษัทฯและบริษัทย่อย เพื่อจัดตั้งบริษัทย่อยแห่งใหม่ในประเทศลักเซมเบิร์ก ชื่อ บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด (CVHLUX) โดยมีสัดส่วนการถือหุ้นร้อยละ 51 และร้อยละ 49 ตามลำดับ เพื่อประกอบธุรกิจหลักในการถือหุ้นในบริษัทอื่นในต่างประเทศ โดยมีทุนจดทะเบียนจำนวน 16.9 ล้านยูโร แบ่งออกเป็นหุ้นสามัญจำนวน 16.9 ล้านหุ้น มูลค่าที่ตราไว้หุ้นละ 1 ยูโร โดย CHHK จ่ายชำระค่าหุ้นดังกล่าวเป็นเงินสดจำนวนเงินประมาณ 8.6 ล้านยูโร และ ICSG จ่ายชำระค่าหุ้นดังกล่าวประมาณ 8.3 ล้านยูโร โดยการโอนหุ้นทั้งหมดของบริษัท อินเตอร์คาราบาว ลิมิเต็ด (ICUK) ซึ่งเป็นบริษัทที่จัดตั้งอยู่ในประเทศอังกฤษที่ถือหุ้นโดย ICSG ในสัดส่วนร้อยละ 100 CVHLUX ได้จดทะเบียนจัดตั้งบริษัทแล้วเสร็จเมื่อวันที่ 30 กันยายน 2559

การร่วมทุนดังกล่าวทำให้บริษัทฯมีอำนาจควบคุมใน CVHLUX ในสัดส่วนร้อยละ 51 โดยการถือหุ้นทางอ้อมผ่าน CHHK

เมื่อวันที่ 5 ตุลาคม 2559 CVHLUX ได้เข้าซื้อหุ้นสามัญเพิ่มทุนทั้งหมดของ ICUK จำนวน 7.3 ล้านปอนด์สเตอร์ลิง แบ่งออกเป็นหุ้นสามัญจำนวน 7.3 ล้านหุ้น มูลค่าที่ตราไว้หุ้นละ 1 ปอนด์สเตอร์ลิง และได้ชำระค่าหุ้นเพิ่มทุนดังกล่าวแล้วเต็มจำนวน และในวันเดียวกัน ICUK ได้จดทะเบียนแต่งตั้งกรรมการชุดใหม่ ซึ่งโดยส่วนใหญ่เป็นบุคคลเดียวกันกับคณะกรรมการของ CVHLUX ทำให้บริษัทฯได้มาซึ่งอำนาจในการควบคุมการวางแผนและกำหนดนโยบายใน ICUK ผ่านคณะกรรมการดังกล่าว ดังนั้นจึงจัดประเภทเงินลงทุนใน ICUK เป็นเงินลงทุนในบริษัทย่อยนับตั้งแต่วันที่มีอำนาจในการควบคุมดังกล่าว

บริษัทฯได้ดำเนินการให้มีการวัดมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมา ณ วันซื้อกิจการ โดยการวัดมูลค่านี้ได้เสร็จสมบูรณ์แล้วในไตรมาสที่ 4 ของปี 2559 ซึ่งอยู่ภายในระยะเวลาในการวัดมูลค่า 12 เดือนนับจากวันที่ซื้อกิจการตามที่กำหนดไว้ในมาตรฐานการรายงานทางการเงิน ฉบับที่ 3 (ปรับปรุง 2558) เรื่อง การรวมธุรกิจ

มูลค่ายุติธรรมของสินทรัพย์ที่ได้มาและหนี้สินที่รับมา ณ วันที่ซื้อกิจการ ของบริษัท อินเตอร์คาราบาว        ลิมิเต็ด มีรายละเอียดดังนี้

รายการเปลี่ยนแปลงของบัญชีค่าความนิยมสำหรับงวดสามเดือนสิ้นสุดวันที่ 31 มีนาคม 2560 สรุปได้ดังนี้

8.3	เงินลงทุนในบริษัทย่อยแห่งใหม่

8.3.1	เมื่อวันที่ 22 กุมภาพันธ์ 2560 ที่ประชุมคณะกรรมการบริษัทฯมีมติอนุมัติให้ CHHK ดำเนินการร่วมกับ ICSG ในการจัดตั้งบริษัทย่อยแห่งใหม่ในประเทศฮ่องกง ชื่อ บริษัท คาราบาวเวนเจอร์โฮลดิ้งส์ (ฮ่องกง) จำกัด (CVHHK) โดยมีสัดส่วนการถือหุ้นร้อยละ 90 และร้อยละ 10 ตามลำดับ เพื่อประกอบธุรกิจหลักในการถือหุ้นในบริษัทอื่นในต่างประเทศ โดยมีทุนจดทะเบียนจำนวนประมาณไม่เกิน 19.7 ล้านเหรียญสหรัฐอเมริกา แบ่งออกเป็นหุ้นสามัญจำนวน 19.7 ล้านหุ้น CVHHK ได้จดทะเบียนจัดตั้งบริษัทแล้วเสร็จเมื่อวันที่ 2 มีนาคม 2560 การร่วมทุนดังกล่าวทำให้บริษัทฯมีอำนาจควบคุมใน CVHHK ในสัดส่วนร้อยละ 90 โดยการถือหุ้นทางอ้อมผ่าน CHHK

8.3.2 อนุมัติให้ CVHHK เข้าทำสัญญาร่วมทุนกับกลุ่มพันธมิตรทางธุรกิจสัญชาติจีน (“DAI Group”) และดำเนินการจัดตั้งบริษัทร่วมทุนใหม่ในหลายประเทศ (“กลุ่มบริษัทร่วมทุนฯ”) เพื่อประกอบธุรกิจการตลาด ขายและจัดจำหน่ายเครื่องดื่มบำรุงกำลังภายใต้เครื่องหมายการค้าคาราบาวในประเทศฮ่องกง มาเก๊า ไต้หวันและสาธารณรัฐประชาชนจีนด้วยมูลค่าเงินลงทุนระยะแรกประมาณไม่เกิน 40 ล้านเหรียญสหรัฐอเมริกา (โครงการลงทุนเพื่อประกอบธุรกิจในกลุ่มประเทศ Greater China) ทั้งนี้ CVHHK จะเข้าลงทุนโดยการถือหุ้นในกลุ่มบริษัทร่วมทุนฯ ทั้งทางตรงและทางอ้อมรวมกันสัดส่วนร้อยละ 45 - 49 ในขณะที่ DAI Group และกลุ่มผู้บริหารชาวจีนในธุรกิจอาหารและเครื่องดื่มจะถือหุ้นทั้งทางตรงและทางอ้อมรวมกันแล้วในสัดส่วนร้อยละ 46 - 51 และไม่เกิน       ร้อยละ 5 ตามลำดับ

เมื่อวันที่ 25 เมษายน 2560 ที่ประชุมคณะกรรมการบริษัทฯ ได้มีมติยกเลิกโครงการร่วมทุนนี้ ตามที่กล่าวไว้ในหมายเหตุประกอบงบการเงินข้อ 24.2

8.4	บริษัทย่อยที่ยังไม่ได้จัดตั้ง

8.4.1 	เมื่อวันที่ 29 มีนาคม 2560 ที่ประชุมคณะกรรมการบริษัทฯมีมติอนุมัติการจัดตั้งบริษัทย่อยแห่งใหม่ในประเทศไทย เพื่อประกอบธุรกิจโรงงานกระป๋องอลูมิเนียมที่ใช้เป็นบรรจุภัณฑ์ในวงเงินรวมไม่เกิน 2,155 ล้านบาท โดยเป็นการร่วมทุนระหว่างบริษัทฯและกลุ่มบริษัทที่ไม่เกี่ยวข้องกันในต่างประเทศแห่งหนึ่ง ในสัดส่วนการถือหุ้นร้อยละ 74 และร้อยละ 26 ตามลำดับ ณ วันที่ 31 มีนาคม 2560 บริษัทฯยังไม่ได้จัดตั้งบริษัทย่อยแห่งใหม่ดังกล่าว

9.	อสังหาริมทรัพย์เพื่อการลงทุน

รายการเปลี่ยนแปลงของบัญชีอสังหาริมทรัพย์เพื่อการลงทุนสำหรับงวดสามเดือนสิ้นสุดวันที่ 31 มีนาคม 2560 สรุปได้ดังนี้

(หน่วย: พันบาท)

10.	ที่ดิน อาคาร และอุปกรณ์

รายการเปลี่ยนแปลงของบัญชีที่ดิน อาคาร และอุปกรณ์สำหรับงวดสามเดือนสิ้นสุดวันที่ 31 มีนาคม 2560 สรุปได้ดังนี้

(หน่วย: พันบาท)

11.	สินทรัพย์ไม่มีตัวตน

รายการเปลี่ยนแปลงของบัญชีสินทรัพย์ไม่มีตัวตนสำหรับงวดสามเดือนสิ้นสุดวันที่ 31 มีนาคม 2560 สรุปได้ดังนี้

(หน่วย: พันบาท)

12.	เงินกู้ยืมระยะสั้นจากสถาบันการเงิน

(หน่วย: พันบาท)

เงินกู้ยืมระยะสั้นดังกล่าวคิดดอกเบี้ยในอัตราคงที่อ้างอิงจากอัตราดอกเบี้ยเงินกู้ยืมของธนาคารพาณิชย์ ซึ่งจะครบกำหนดชำระภายในเดือนธันวาคม 2560 และไม่มีภาระค้ำประกัน

ภายใต้เงื่อนไขของสัญญาเงินกู้ยืมดังกล่าว บริษัทฯจะต้องปฏิบัติตามเงื่อนไขและข้อจำกัดต่าง ๆ ที่กำหนดในสัญญาดังกล่าว เช่น ดำรงอัตราส่วนหนี้สินต่อส่วนของผู้ถือหุ้น ให้เป็นไปตามอัตราที่กำหนดในสัญญา

13.	เจ้าหนี้การค้าและเจ้าหนี้อื่น

14.	หนี้สินหมุนเวียนอื่น

15.	เงินกู้ยืมระยะยาวจากสถาบันการเงิน

เมื่อวันที่ 26 ธันวาคม 2559 บริษัทฯได้เข้าทำสัญญาเงินกู้ยืมระยะยาวกับสถาบันการเงินแห่งหนึ่งในวงเงิน 1,000 ล้านบาท ซึ่งบริษัทฯเบิกเงินกู้ดังกล่าวมาใช้เป็นจำนวน 250 ล้านบาท โดยคิดดอกเบี้ยในอัตราอ้างอิง MLR หักส่วนเพิ่ม เงินกู้นี้มีกำหนดระยะเวลาผ่อนชำระ 4 ปี และมีกำหนดชำระคืนเป็นงวดทุก ๆ สามเดือน เริ่มตั้งแต่เดือนมิถุนายน 2561

เงินกู้ยืมระยะยาวดังกล่าวไม่มีหลักทรัพย์ค้ำประกัน และไม่มีเงื่อนไขทางการเงินที่ต้องปฏิบัติตาม

16.	สำรองผลประโยชน์ระยะยาวของพนักงาน

ในระหว่างงวดสามเดือนสิ้นสุดวันที่ 31 มีนาคม 2560 สำรองผลประโยชน์ระยะยาวของพนักงาน ซึ่งเป็นเงินชดเชยพนักงานเมื่อออกจากงานมีการเคลื่อนไหวดังนี้

(หน่วย: พันบาท)

17.	สำรองตามกฎหมาย

ภายใต้บทบัญญัติของมาตรา 116 แห่งพระราชบัญญัติบริษัทมหาชนจำกัด พ.ศ. 2535 บริษัทฯต้องจัดสรรกำไรสุทธิประจำปีส่วนหนึ่งไว้เป็นทุนสำรองไม่น้อยกว่าร้อยละ 5 ของกำไรสุทธิประจำปีหักด้วยยอดขาดทุนสะสมยกมา (ถ้ามี) จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน สำรองตามกฎหมายดังกล่าวไม่สามารถนำไปจ่ายเงินปันผลได้ บริษัทฯได้จัดสรรสำรองตามกฎหมายไว้ครบถ้วนแล้ว

18.	รายได้อื่น

(หน่วย: พันบาท)

19.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนสิ้นสุดวันที่ 31 มีนาคม 2560 และ 2559 สรุปได้ดังนี้

(หน่วย: พันบาท)

20.	กำไรต่อหุ้นขั้นพื้นฐาน

กำไรต่อหุ้นขั้นพื้นฐานคำนวณโดยหารกำไรสำหรับงวด (ไม่รวมกำไรขาดทุนเบ็ดเสร็จอื่น) ด้วยจำนวน       ถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

(หน่วย: พันบาท)

21.	ข้อมูลทางการเงินจำแนกตามส่วนงาน

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯและบริษัทย่อยที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน ทั้งนี้ผู้มีอำนาจตัดสินใจสูงสุดด้านการดำเนินงานของบริษัทฯคือประธานเจ้าหน้าที่บริหาร

เพื่อวัตถุประสงค์ในการบริหารงาน บริษัทฯและบริษัทย่อยจัดโครงสร้างองค์กรเป็นหน่วยธุรกิจตามประเภทของผลิตภัณฑ์และบริการ โดยมีส่วนงานทางภูมิศาสตร์ที่ดำเนินการผลิตในประเทศไทย และจำหน่ายทั้งตลาดในประเทศและต่างประเทศ บริษัทฯและบริษัทย่อยมีส่วนงานที่รายงานทั้งสิ้น 3 ส่วนงาน ดังนี้

(1)	ส่วนงานผลิตและจำหน่ายเครื่องดื่ม

(2)	ส่วนงานผลิตและจำหน่าย ขวดและผลิตภัณฑ์จากแก้ว

(3)	บริหารจัดการการจัดจำหน่าย

ผู้มีอำนาจตัดสินใจสูงสุดสอบทานผลการดำเนินงานของแต่ละหน่วยธุรกิจแยกจากกันเพื่อวัตถุประสงค์ในการตัดสินใจเกี่ยวกับการจัดสรรทรัพยากรและการประเมินผลการปฏิบัติงาน บริษัทฯและบริษัทย่อยประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานและสินทรัพย์รวมซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน

การบันทึกบัญชีสำหรับรายการระหว่างส่วนงานที่รายงานเป็นไปในลักษณะเดียวกับการบันทึกบัญชีสำหรับรายการธุรกิจกับบุคคลภายนอก

บริษัทฯและบริษัทย่อยจัดโครงสร้างองค์กรเป็นหน่วยธุรกิจตามประเภทของผลิตภัณฑ์ ในระหว่างงวดปัจจุบัน บริษัทฯและบริษัทย่อยไม่มีการเปลี่ยนแปลงโครงสร้างของส่วนงานดำเนินงานที่รายงาน

ข้อมูลรายได้และกำไรของส่วนงานของบริษัทฯและบริษัทย่อยสำหรับงวดสามเดือนสิ้นสุดวันที่ 31 มีนาคม 2560 และ 2559 มีดังต่อไปนี้

(หน่วย: ล้านบาท)

(หน่วย: ล้านบาท)

ข้อมูลเกี่ยวกับเขตภูมิศาสตร์

รายได้จากลูกค้าภายนอกกำหนดขึ้นตามสถานที่ตั้งของลูกค้า

(หน่วย: ล้านบาท)

ในระหว่างงวดสามเดือนสิ้นสุดวันที่ 31 มีนาคม 2560 บริษัทฯและบริษัทย่อยมีรายได้จากการขายสินค้าในประเทศคิดเป็นร้อยละ 67 และรายได้จากการขายสินค้าต่างประเทศคิดเป็นร้อยละ 33 (31 มีนาคม 2559: รายได้จากการขายสินค้าในประเทศคิดเป็นร้อยละ 66 และรายได้จากการขายสินค้าต่างประเทศคิดเป็นร้อยละ 34)

บริษัทฯและบริษัทย่อยดำเนินกิจการที่ผลิตในเขตภูมิศาสตร์เดียวคือในประเทศไทย ดังนั้น สินทรัพย์ที่แสดงอยู่ในงบการเงิน จึงถือเป็นการรายงานตามเขตภูมิศาสตร์แล้ว

ข้อมูลเกี่ยวกับลูกค้ารายใหญ่

ในระหว่างงวดสามเดือนสิ้นสุดวันที่ 31 มีนาคม 2560 บริษัทฯและบริษัทย่อยมีรายได้จากลูกค้ารายใหญ่จำนวน 1 ราย ที่มีมูลค่ามากกว่าร้อยละ 10  ของรายได้รวมของกิจการ (31 มีนาคม 2559: จำนวน 1 ราย)

22.	ภาระผูกพันและหนี้สินที่อาจเกิดขึ้น

22.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2560 และ 31 ธันวาคม 2559 บริษัทย่อยมีภาระผูกพันเกี่ยวกับรายจ่ายฝ่ายทุนที่เกี่ยวข้องกับการก่อสร้างอาคารโรงงานและการซื้อเครื่องจักร ดังนี้

22.2	ภาระผูกพันเกี่ยวกับสัญญาเช่าดำเนินงานและสัญญาบริการ

บริษัทฯและบริษัทย่อยได้เข้าทำสัญญาเช่าดำเนินงานที่เกี่ยวข้องกับการเช่ารถยนต์และอุปกรณ์ และสัญญาบริการอื่นๆอายุของสัญญามีระยะเวลาประมาณ 1 ปี ถึง 5 ปี

ณ วันที่ 31 มีนาคม 2560 บริษัทฯและบริษัทย่อย มีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานที่บอกเลิกไม่ได้ ดังนี้

22.3	สัญญาสำคัญกับกิจการที่เกี่ยวข้องกัน

22.3.1	เมื่อวันที่ 17 กรกฎาคม 2555 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท ตะวันแดง ดีซีเอ็ม จำกัด (บริษัทย่อยอีกแห่งหนึ่ง) ได้ทำสัญญาการแต่งตั้งผู้จัดจำหน่ายหรือ          ผู้ซื้อ โดยตกลงให้ บริษัท ตะวันแดง ดีซีเอ็ม จำกัด เป็น ผู้จำหน่ายสินค้าของบริษัท คาราบาวตะวันแดง จำกัด แต่เพียงผู้เดียว สัญญานี้มีระยะเวลา 10 ปี สิ้นสุดวันที่ 14 ตุลาคม 2565 และสามารถต่ออายุสัญญาต่อไปได้ทุกๆ 5 ปี ภายใต้สัญญาฉบับนี้ บริษัท คาราบาวตะวันแดง จำกัด จะจ่ายค่าตอบแทนแก่บริษัท ตะวันแดง ดีซีเอ็ม จำกัด ตามข้อกำหนดและเงื่อนไขที่ระบุในสัญญาและรับผิดชอบค่าใช้จ่ายในการโฆษณาและการส่งเสริมการขายแก่ผู้บริโภค

22.3.2	บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท เอเชียแปซิฟิกกลาส จำกัด (บริษัทย่อยอีกแห่งหนึ่ง) ได้ตกลงทำสัญญาซื้อขายขวดแก้วสีชา ขนาด 150 มิลลิลิตร และขวดแก้วสีใสขนาด 250 มิลลิลิตร ตามจำนวนและรูปแบบที่ระบุไว้ในสัญญา ทั้งนี้สัญญามีผลบังคับใช้ตั้งแต่วันที่ทำสัญญาไปจนกว่าจะมีการบอกเลิกสัญญาโดยฝ่ายใดฝ่ายหนึ่ง

22.3.3	เมื่อวันที่ 20 พฤศจิกายน 2556 บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาจ้างบริษัทที่เกี่ยวข้องกันแห่งหนึ่งเพื่อประชาสัมพันธ์สินค้าและภาพลักษณ์ของสินค้าโดยบริษัทฯย่อยดังกล่าวตกลงจ่ายค่าประชาสัมพันธ์ในอัตรา 10 ล้านบาทต่อปี สัญญานี้มีระยะเวลา 3 ปี มีผลบังคับใช้ตั้งแต่วันที่ 1 มกราคม 2557 ถึงวันที่ 31 ธันวาคม 2559

เมื่อวันที่ 1 กรกฏาคม 2557 บริษัทย่อยดังกล่าวได้ทำสัญญาแก้ไขเพิ่มเติมเกี่ยวกับการเปลี่ยนแปลงระยะเวลาสัญญาจาก 3 ปี เป็น 5 ปี โดยจ่ายค่าประชาสัมพันธ์ในอัตราเดิม นอกจากนี้บริษัทย่อยดังกล่าวตกลงที่จะต่ออายุสัญญาฉบับนี้ออกไปอีก 5 ปีโดยอัตโนมัติภายหลังสิ้นสุดสัญญาในวันที่ 31 ธันวาคม 2561 และตกลงจ่ายค่าประชาสัมพันธ์ในอัตรา 12 ล้านบาทต่อปี ทั้งนี้สัญญาฉบับนี้มีผลบังคับใช้ตั้งแต่วันที่ 1 กรกฎาคม 2557 เป็นต้นไป

22.3.4	เมื่อวันที่ 6 มกราคม 2557 บริษัทฯได้ตกลงทำสัญญาในการให้ความช่วยเหลือด้านการบริการและการจัดการกับบริษัทย่อยทั้งสามแห่ง สัญญามีระยะเวลา 5 ปี มีผลบังคับใช้ตั้งแต่วันที่ 1 มกราคม 2557 ถึงวันที่ 31 ธันวาคม 2561 ภายใต้ข้อตกลงดังกล่าว บริษัทฯได้รับค่าตอบแทนเป็นรายเดือนรวมทั้งสิ้น 10 ล้านบาทต่อเดือน

เมื่อวันที่ 17 กุมภาพันธ์ 2559 บริษัทฯและบริษัทย่อยได้ทำสัญญาแก้ไขเพิ่มเติมเกี่ยวกับการเปลี่ยนแปลงค่าตอบแทนจากเดือนละ 10 ล้านบาท เป็นเดือนละ 15 ล้านบาท โดยมีผลบังคับใช้ตั้งแต่วันที่ 1 มกราคม 2559 ถึงวันที่ 31 ธันวาคม 2561

เมื่อวันที่ 23 มกราคม 2560 บริษัทฯและบริษัทย่อยได้ทำสัญญาแก้ไขเพิ่มเติมเกี่ยวกับการเปลี่ยนแปลงค่าตอบแทนจากเดือนละ 15 ล้านบาท เป็นเดือนละ 20 ล้านบาท โดยมีผลบังคับใช้ตั้งแต่วันที่ 1 มกราคม 2560 ถึงวันที่ 31 ธันวาคม 2561

22.3.5	เมื่อวันที่ 1 มีนาคม 2557 บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาให้เช่าและบริการพื้นที่กับบริษัทฯและบริษัทย่อยอีกสองแห่ง สัญญามีผลบังคับใช้ตั้งแต่วันที่ 1 เมษายน 2557 ถึง 31 ธันวาคม 2560 และได้ทำสัญญาให้เช่าและบริการพื้นที่กับบริษัทที่เกี่ยวข้องกันแห่งหนึ่ง สัญญามีผลบังคับใช้ตั้งแต่วันที่ 1 มิถุนายน 2557 ถึง 31 พฤษภาคม 2560 ภายใต้ข้อตกลงที่ระบุไว้ในสัญญา บริษัท คาราบาวตะวันแดง จำกัด ได้รับค่าเช่าและค่าบริการพื้นที่เป็นรายเดือนรวมทั้งสิ้น 1.2 ล้านบาทต่อเดือน

22.3.6	เมื่อวันที่ 1 กุมภาพันธ์ 2559 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท ตะวันแดง ดีซีเอ็ม จำกัด (บริษัทย่อยอีกแห่งหนึ่ง) ได้ทำสัญญาลิขสิทธิ์ เพื่อใช้เครื่องหมายการค้าของบริษัท คาราบาวตะวันแดง จำกัด สำหรับสินค้าบางประเภท สัญญามีระยะเวลา 2 ปี มีผลบังคับใช้ตั้งแต่ วันที่ 1 กุมภาพันธ์ 2559 ถึงวันที่ 31 มกราคม 2561 ภายใต้สัญญาดังกล่าว บริษัท ตะวันแดง ดีซีเอ็ม จำกัด จะต้องจ่ายเงินค่าธรรมเนียมการใช้เครื่องหมายการค้าตามที่ระบุไว้ในสัญญา ทั้งนี้บริษัท คาราบาวตะวันแดง จำกัด จะรับผิดชอบค่าใช้จ่ายในการตลาดของสินค้าภายใต้เครื่องหมายการค้าดังกล่าว

22.3.7	ในปี 2559 บริษัท ตะวันแดง ดีซีเอ็ม จำกัด (บริษัทย่อยแห่งหนึ่ง) ได้ทำสัญญาแต่งตั้งผู้จัดจำหน่ายหรือผู้ซื้อ กับบริษัทที่เกี่ยวข้องกันจำนวนสองแห่ง โดยตกลงให้บริษัท ตะวันแดง ดีซีเอ็ม จำกัด เป็นผู้จำหน่ายสินค้าของบริษัทที่เกี่ยวข้องกันดังกล่าว สัญญานี้มีระยะเวลา 1 ปี และสามารถต่ออายุสัญญาต่อไปได้ทุกๆปี ภายใต้สัญญาฉบับนี้ บริษัทที่เกี่ยวข้องกันดังกล่าว จะจ่ายค่าตอบแทนแก่บริษัท ตะวันแดง ดีซีเอ็ม จำกัด ตามข้อกำหนดและเงื่อนไขที่ระบุในสัญญาและรับผิดชอบค่าใช้จ่ายในการโฆษณาและการส่งเสริมการขายแก่ผู้บริโภค

22.3.8	เมื่อวันที่ 20 ตุลาคม 2559 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท          คาราบาวเวนเจอร์โฮลดิ้งส์ (ลักแซมเบิร์ก) จำกัด (บริษัทย่อยอีกแห่งหนึ่ง) ได้ทำสัญญาการแต่งตั้งผู้จัดจำหน่ายโดยตกลงให้บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด เป็นผู้จำหน่ายสินค้าของบริษัท คาราบาวตะวันแดง จำกัด แต่เพียงผู้เดียวในประเทศต่างๆตามที่ระบุไว้ในสัญญา สัญญานี้มีระยะเวลา 9 ปี สิ้นสุดวันที่ 19 ตุลาคม 2568

22.4	สัญญาร่วมสนับสนุนการประชาสัมพันธ์

22.4.1	เมื่อวันที่ 16 กรกฎาคม 2558 และวันที่ 1 เมษายน 2559 บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาร่วมสนับสนุนทางการเงินแก่สโมสรฟุตบอลในประเทศสองแห่ง ภายใต้สัญญาดังกล่าวบริษัทย่อยได้รับสิทธิประโยชน์และการโฆษณาประชาสัมพันธ์ตามเงื่อนไขที่ระบุไว้ในสัญญา สัญญามีผลบังคับใช้ตั้งแต่วันที่ทำสัญญาจนถึงวันที่ 31 ธันวาคม 2562 และวันที่              31 ธันวาคม 2563 โดยบริษัทย่อยมีภาระผูกพันที่จะต้องจ่ายค่าสนับสนุนทางการเงินดังกล่าวรวมทั้งสิ้นปีละ 6 ล้านบาท

22.4.2	เมื่อวันที่ 18 พฤศจิกายน 2558 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัทที่ไม่เกี่ยวข้องกันในต่างประเทศแห่งหนึ่งได้ทำสัญญาร่วมสนับสนุนการประชาสัมพันธ์กับสโมสรฟุตบอลแห่งหนึ่งที่จัดตั้งขึ้นตามกฎหมายของประเทศอังกฤษ ภายใต้สัญญาดังกล่าวบริษัทย่อยได้รับสิทธิในการเผยแพร่ประชาสัมพันธ์ชื่อและเครื่องหมายการค้าของบริษัทย่อยในการแข่งขันฟุตบอล สัญญามีระยะเวลา 3 ปี มีผลบังคับใช้ตั้งแต่วันที่ 1 พฤษภาคม 2559 ถึงวันที่ 30 มิถุนายน 2562 โดย ณ วันที่ 31 มีนาคม 2560 บริษัทย่อยมีภาระผูกพันที่จะต้องจ่ายค่าสนับสนุนให้แก่สโมสรฟุตบอลดังกล่าวเป็นจำนวนทั้งสิ้น 6 ล้านปอนด์สเตอร์ลิง

เมื่อวันที่ 10 มกราคม 2560 บริษัทที่ไม่เกี่ยวข้องกันดังกล่าวได้ทำสัญญาเพื่อโอนสิทธิและภาระผูกพันที่เกี่ยวกับสัญญาร่วมสนับสนุนการประชาสัมพันธ์ให้กับบริษัท อินเตอร์คาราบาว ลิมิเต็ด (บริษัทย่อยอีกแห่งหนึ่ง) และบริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด (บริษัทย่อยอีกแห่งหนึ่ง) สัญญาดังกล่าวมีผลบังคับใช้ตั้งแต่วันที่ 21 ตุลาคม 2559

22.4.3	เมื่อวันที่ 16 มิถุนายน 2559 บริษัท อินเตอร์คาราบาว ลิมิเต็ด (บริษัทย่อยแห่งหนึ่ง) ได้ทำสัญญาร่วมสนับสนุนการประชาสัมพันธ์กับสโมสรฟุตบอลแห่งหนึ่งที่จัดตั้งขึ้นตามกฎหมายของประเทศอังกฤษ ภายใต้สัญญาดังกล่าวบริษัทย่อยได้รับสิทธิในการเผยแพร่ประชาสัมพันธ์ชื่อและเครื่องหมายการค้าของบริษัทย่อยในการแข่งขันฟุตบอล สัญญามีระยะเวลา 3 ปี มีผลบังคับใช้ตั้งแต่วันที่ 1 มิถุนายน 2559 ถึงวันที่ 31 พฤษภาคม 2562 โดยบริษัทย่อยมีภาระผูกพันที่จะต้องจ่ายค่าสนับสนุนให้แก่สโมสรฟุตบอลดังกล่าวตามข้อกำหนดและเงื่อนไขที่ระบุในสัญญา

22.4.4	เมื่อวันที่ 1 พฤศจิกายน 2559 บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด (บริษัทย่อยแห่งหนึ่ง) ได้ทำสัญญาเป็นผู้ให้การสนับสนุนการแข่งขันฟุตบอลชิงถ้วยรางวัลของบริษัท ฟุตบอลลีก จำกัด ซึ่งเป็นบริษัทที่ตั้งอยู่ในประเทศอังกฤษ ภายใต้สัญญาดังกล่าวบริษัทย่อยได้รับสิทธิในการใช้ชื่อและเครื่องหมายการค้าของบริษัท คาราบาวตะวันแดง จำกัด (บริษัทย่อยอีกแห่งหนึ่ง) เพื่อเป็นชื่อในการแข่งขันฟุตบอลรายการดังกล่าวอย่างเป็นทางการ รวมถึงการเผยแพร่ประชาสัมพันธ์ชื่อและเครื่องหมายการค้าดังกล่าว เป็นระยะเวลา 3 ฤดูกาล (ตั้งแต่ฤดูกาล 2017/2018  - ฤดูกาล 2019/2020) โดยบริษัทย่อยมีภาระผูกพันที่จะต้องจ่ายค่าตอบแทนให้แก่บริษัทดังกล่าวตามเงื่อนไขและข้อตกลงที่ระบุในสัญญา สัญญาดังกล่าวมีระยะเวลา 3 ปี มีผลบังคับใช้ตั้งแต่วันที่ 1 กรกฎาคม 2560 ถึงวันที่ 30 มิถุนายน 2563

22.5	การค้ำประกัน

22.5.1	ณ วันที่ 31 มีนาคม 2560 บริษัทฯค้ำประกันวงเงินสินเชื่อให้แก่บริษัท คาราบาวตะวันแดง จำกัด (บริษัทย่อย) และบริษัท เอเชียแปซิฟิกกลาส จำกัด (บริษัทย่อยอีกแห่งหนึ่ง) ในวงเงินร่วมกันเป็นจำนวน 1,100 ล้านบาท (31 ธันวาคม 2559: 1,100 ล้านบาท)

22.5.2	ณ วันที่ 31 มีนาคม 2560 บริษัทฯและบริษัทย่อยมีหนังสือค้ำประกันซึ่งออกโดยธนาคารในนามบริษัทฯและบริษัทย่อยเหลืออยู่เป็นจำนวน 25.2 ล้านบาท (31 ธันวาคม 2559: 25.2 ล้านบาท) ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของบริษัทฯและบริษัทย่อย เพื่อค้ำประกันการใช้ไฟฟ้าและก๊าซธรรมชาติ (เฉพาะของบริษัท: 2.4 ล้านบาท เพื่อค้ำประกันการใช้ไฟฟ้า (31 ธันวาคม 2559: 2.4 ล้านบาท))

23.	เครื่องมือทางการเงิน

23.1	ความเสี่ยงจากอัตราแลกเปลี่ยน

บริษัทย่อยมีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการซื้อหรือขายสินค้าและบริการเป็นเงินตราต่างประเทศ อย่างไรก็ตาม ณ วันที่ 31 มีนาคม 2560 บริษัทย่อยไม่มีการทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยง

ณ วันที่ 31 มีนาคม 2560 บริษัทฯและบริษัทย่อยมีสินทรัพย์และหนี้สินทางการเงินที่เป็นสกุลเงินตราต่างประเทศดังนี้

24.	เหตุการณ์ภายหลังรอบระยะเวลารายงาน

24.1	เมื่อวันที่ 25 เมษายน 2560 ที่ประชุมสามัญประจำปีผู้ถือหุ้นของบริษัทฯได้มีมติอนุมัติการจ่ายเงินปันผลจากผลการดำเนินงานของปี 2559 ให้แก่ผู้ถือหุ้นในอัตราหุ้นละ 0.6 บาท รวมเป็นจำนวนเงินทั้งสิ้น 600 ล้านบาท ซึ่งเป็นการจ่ายเพิ่มจากเงินปันผลระหว่างกาลที่ได้จ่ายไปแล้ว 400 ล้านบาท โดยบริษัทฯจะจ่ายเงินปันผลให้แก่ผู้ถือหุ้นภายในวันที่ 12 พฤษภาคม 2560 เงินปันผลดังกล่าวจะบันทึกในไตรมาสที่สองของปี 2560

24.2	เมื่อวันที่ 25 เมษายน 2560 ที่ประชุมคณะกรรมการบริษัทฯมีมติที่เกี่ยวข้องกับโครงการลงทุนเพื่อประกอบธุรกิจในกลุ่มประเทศ Greater China ดังนี้

อนุมัติให้ยกเลิกโครงการดังที่กล่าวไว้ในหมายเหตุประกอบงบการเงินข้อ 8.3.2 ซึ่งเป็นเหตุให้บริษัทฯและบริษัทย่อยดำเนินการที่สำคัญ ดังนี้

CHHK ยกเลิกแผนการเพิ่มทุนจดทะเบียนที่จำเป็นสำหรับการดำเนินงานตามโครงการ

CVHHK ยกเลิกการเข้าทำสัญญาร่วมทุนกับกลุ่มธุรกิจ DAI Group และเป็นเหตุให้ CVHHK หยุดขั้นตอนการเรียกชำระค่าหุ้นเพิ่มทุนจากผู้ถือหุ้นและมีสถานะเป็นบริษัทที่ไม่ประกอบธุรกิจ

สืบเนื่องจากการยกเลิกโครงการตามมติที่ประชุมคณะกรรมการบริษัทฯและกลุ่มผู้ถือหุ้นรายใหญ่ และ/หรือนักลงทุนอื่นและผู้ที่เกี่ยวข้องกับบุคคลดังกล่าว (เรียกรวมกันว่า “กลุ่มผู้ร่วมลงทุนใหม่”) ได้แจ้งความประสงค์ว่าจะดำเนินการจดทะเบียนจัดตั้งบริษัทใหม่เพื่อเข้าลงทุนโดยการถือหุ้นทั้งทางตรงและทางอ้อมในโครงการ (HOLDING SPV) ร่วมกับผู้ถือหุ้นรายใหญ่ของ ICSG และ DAI Group ทั้งนี้ กลุ่มผู้ถือหุ้นรายใหญ่จะเข้าถือหุ้นสัดส่วนไม่น้อยกว่ากึ่งหนึ่งของทุนจดทะเบียนใน HOLDING SPV ดังนั้น เพื่อให้บริษัทฯ และบริษัทย่อยยังคงได้รับผลประโยชน์จากการผลิตและขายสินค้าไปยังกลุ่มบริษัทร่วมทุนฯเพื่อดำเนินกิจการตามโครงการดังกล่าว โดยไม่ต้องแบกรับความเสี่ยงของการลงทุนในระยะแรก คณะกรรมการบริษัทจึงมีมติอนุมัติเรื่องที่เกี่ยวข้องโดยสรุป สาระสำคัญ ดังต่อไปนี้

CBD เข้าทำสัญญากับกลุ่มบริษัทร่วมทุนฯ ซึ่งเป็นการกำหนดหน้าที่ของกลุ่มบริษัทร่วมทุนฯ ในฐานะผู้ได้สิทธิจัดจำหน่ายเครื่องดื่มบำรุงกำลัง แต่เพียงผู้เดียว (exclusivity right) และเป็นผู้ได้สิทธิการใช้เครื่องหมายการค้าที่เกี่ยวข้องสำหรับการดำเนินการดังกล่าวตามวัตถุประสงค์ของโครงการ

เพื่อให้บริษัทฯ ยังคงไว้ซึ่งสิทธิการพิจารณาเข้าลงทุนในโครงการได้ในอนาคต อันจะส่งผลให้เกิดประโยชน์สูงสุดต่อบริษัทฯ และผู้ถือหุ้น จึงอนุมัติให้บริษัทฯ เข้าทำสัญญาได้สิทธิในการซื้อหุ้นที่กลุ่มผู้ร่วมลงทุนใหม่จะเข้าลงทุนโดยการถือหุ้นทั้งทางตรงและทางอ้อมใน HOLDING SPV (Right to Purchase Agreement) ที่มูลค่ายุติธรรมประเมินโดยผู้ชำนาญการอิสระ และเป็นไปตามเงื่อนไขอื่นที่เกี่ยวข้องกับการซื้อหุ้นภายใต้สัญญาดังกล่าว

25.	การอนุมัติงบการเงิน

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 12 พฤษภาคม 2560

|  |  |  |  |  | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2560 | 2559 | 2560 | 2559 | 2559 |  |

| รายการธุรกิจกับบริษัทย่อย                   (ตัดออกจากงบการเงินรวมแล้ว) |  |  |  |  |  |  |

| รายได้ค่าบริหารจัดการ | - | - | 60 | 45 | 45 | ราคาตามสัญญา |

| ดอกเบี้ยรับ | - | - | 29 | 12 | 12 | ราคาตามสัญญา |

| ค่าเช่าและบริการจ่าย | - | - | 1 | 1 | 1 | ราคาตามสัญญา |

| รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน |

| ซื้อสินค้า | 51 | - | - | - | - | ราคาตลาด |

| ขายสินค้า | 21 | 21 | - | - | - | ราคาตลาด |

| ค่าใช้จ่ายส่งเสริมการขาย | 4 | 4 | - | - | - | ราคาตามสัญญา/      ราคาที่ตกลงร่วมกัน |

| ค่าใช้จ่ายอื่น | 1 | 2 | - | - | - | ราคาที่ตกลงร่วมกัน |

| รายได้ค่าบริการ | 1 | 1 | - | - | - | ราคาตามสัญญา |

| ค่าเช่ารับ | 1 | 1 | - | - | - | ราคาตามสัญญา |

| รายได้อื่น | 1 | - | - | - | - | ราคาตลาด |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2560 | 31 ธันวาคม 2559 | 31 มีนาคม 2560 | 31 ธันวาคม 2559 |

| ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 5) |  |  |  |  |

| บริษัทย่อย | - | - | 25,949 | 43,011 |

| บริษัทที่เกี่ยวข้องกัน                                       (มีผู้ถือหุ้นและมีกรรมการร่วมกัน) | 22,424 | 13,748 | - | - |

| รวมลูกหนี้การค้าและลูกหนี้อื่น - กิจการที่เกี่ยวข้องกัน | 22,424 | 13,748 | 25,949 | 43,011 |

|  |  |  |  |  |

| เงินปันผลค้างรับจากกิจการที่เกี่ยวข้องกัน |  |  |  |  |

| บริษัทย่อย | - | - | 726,997 | 726,997 |

| รวมเงินปันผลค้างรับ - กิจการที่เกี่ยวข้องกัน | - | - | 726,997 | 726,997 |

|  |  |  |  |  |

| ลูกหนี้ระยะยาวอื่น - กิจการที่เกี่ยวข้องกัน |  |  |  |  |

| บริษัทย่อย | - | - | 26,172 | 26,172 |

| รวมลูกหนี้ระยะยาวอื่น - กิจการที่เกี่ยวข้องกัน | - | - | 26,172 | 26,172 |

|  |  |  |  |  |

| สินทรัพย์ไม่หมุนเวียนอื่น - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน                                            (มีผู้ถือหุ้นและมีกรรมการร่วมกัน) | 14 | 34 | - | - |

| รวมสินทรัพย์ไม่หมุนเวียนอื่น - กิจการที่เกี่ยวข้องกัน | 14 | 34 | - | - |

|  |  |  |  |  |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 13) |  |  |  |  |

| บริษัทย่อย | - | - | - | 10,990 |

| บริษัทที่เกี่ยวข้องกัน                                                   (มีผู้ถือหุ้นและมีกรรมการร่วมกัน) | 21,492 | 14,450 | - | - |

| รวมเจ้าหนี้การค้าและเจ้าหนี้อื่น - กิจการที่เกี่ยวข้องกัน | 21,492 | 14,450 | - | 10,990 |

|  |  |  |  |  |

| เงินมัดจำรับสำหรับการเช่า - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน                                                     (มีผู้ถือหุ้นและมีกรรมการร่วมกัน) | 1,621 | 1,528 | - | - |

| รวมเงินมัดจำรับสำหรับการเช่า - กิจการที่เกี่ยวข้องกัน | 1,621 | 1,528 | - | - |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| เงินให้กู้ยืม | ลักษณะความสัมพันธ์ | ยอดคงเหลือ ณ วันที่           31 ธันวาคม 2559 | เพิ่มขึ้น          ระหว่างงวด | ลดลง      ระหว่างงวด | ยอดคงเหลือ ณ วันที่                31 มีนาคม 2560 |

| บริษัท คาราบาวตะวันแดง จำกัด | บริษัทย่อย | 3,218,000 | 811,000 | (698,000) | 3,331,000 |

| บริษัท เอเชียแปซิฟิก กลาส จำกัด | บริษัทย่อย | 50,000 | - | (50,000) | - |

| บริษัท อินเตอร์คาราบาว ลิมิเต็ด | บริษัทย่อย | - | 106,427 | - | 106,427 |

| รวม |  | 3,268,000 | 917,427 | (748,000) | 3,437,427 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2560 | 2559 | 2560 | 2559 |

| ผลประโยชน์ระยะสั้น | 37 | 43 | 37 | 43 |

| ผลประโยชน์หลังออกจากงาน | 1 | 1 | 1 | 1 |

| รวม | 38 | 44 | 38 | 44 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2560 | 31 ธันวาคม 2559 | 31 มีนาคม 2560 | 31 ธันวาคม 2559 |

| เงินสด | 200 | 200 | 10 | 10 |

| เงินฝากธนาคาร | 638,561 | 744,860 | 256,087 | 428,744 |

| รวมเงินสดและรายการเทียบเท่าเงินสด | 638,761 | 745,060 | 256,097 | 428,754 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2560 | 31 ธันวาคม 2559 | 31 มีนาคม 2560 | 31 ธันวาคม 2559 |

| เงินลงทุนชั่วคราวในหลักทรัพย์เพื่อค้า        (หมายเหตุ 4.2) | 505,904 | 604,282 | 505,904 | 604,282 |

| รวมเงินลงทุนชั่วคราว | 505,904 | 604,282 | 505,904 | 604,282 |



|  | (หน่วย: พันบาท) | (หน่วย: พันบาท) |

|  | งบการเงินรวม/                   งบการเงินเฉพาะกิจการ | งบการเงินรวม/                   งบการเงินเฉพาะกิจการ |

|  | ราคาทุน | มูลค่ายุติธรรม |

| กองทุนเปิดในตราสารหนี้ระยะสั้นของสถาบันการเงินแห่งหนึ่ง | 503,707 | 505,904 |

| บวก: กำไรจากการเปลี่ยนแปลงมูลค่า | 2,197 |  |

| รวมเงินลงทุนชั่วคราวในหลักทรัพย์เพื่อค้า | 505,904 |  |



|  | (หน่วย: พันบาท) | (หน่วย: พันบาท) |

|  |  | งบการเงินรวม/                   งบการเงิน เฉพาะกิจการ |

| มูลค่าตามบัญชี ณ วันที่ 31 ธันวาคม 2559 | มูลค่าตามบัญชี ณ วันที่ 31 ธันวาคม 2559 | 604,282 |

| เงินสดจ่ายเพื่อซื้อเงินลงทุนชั่วคราวในหลักทรัพย์เพื่อค้าเพิ่มระหว่างงวด - ราคาทุน | เงินสดจ่ายเพื่อซื้อเงินลงทุนชั่วคราวในหลักทรัพย์เพื่อค้าเพิ่มระหว่างงวด - ราคาทุน | 250,000 |

| จำหน่ายระหว่างงวด | จำหน่ายระหว่างงวด |  |

| เงินสดรับจากการจำหน่าย | เงินสดรับจากการจำหน่าย | (350,000) |

| กำไรจากการจำหน่าย | กำไรจากการจำหน่าย | 566 |

| รวม | รวม | (349,434) |

| กำไรจากการเปลี่ยนแปลงมูลค่า | กำไรจากการเปลี่ยนแปลงมูลค่า | 1,056 |

| มูลค่าตามบัญชี ณ วันที่ 31 มีนาคม 2560 | มูลค่าตามบัญชี ณ วันที่ 31 มีนาคม 2560 | 505,904 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2560 | 31 ธันวาคม 2559 | 31 มีนาคม 2560 | 31 ธันวาคม 2559 |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 21,709 | 13,595 | - | - |

| รวมลูกหนี้การค้า - กิจการที่เกี่ยวข้องกัน | 21,709 | 13,595 | - | - |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 577,932 | 411,187 | - | - |

| ค้างชำระ |  |  |  |  |

| ไม่เกิน 3 เดือน | 34,684 | 10,216 | - | - |

| 3 - 6 เดือน | 4,692 | 65 | - | - |

| มากกว่า 12 เดือน | 310 | 310 | - | - |

| รวมลูกหนี้การค้า - กิจการที่ไม่เกี่ยวข้องกัน | 617,618 | 421,778 | - | - |

| หัก: ค่าเผื่อหนี้สงสัยจะสูญ | (310) | (310) | - | - |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 617,308 | 421,468 | - | - |

| รวมลูกหนี้การค้า - สุทธิ | 639,017 | 435,063 | - | - |

| ลูกหนี้อื่น |  |  |  |  |

| ลูกหนี้อื่น - กิจการที่เกี่ยวข้องกัน | 543 | 10 | 5 | 25 |

| ลูกหนี้อื่น - กิจการที่ไม่เกี่ยวข้องกัน | 72,609 | 9,450 | - | - |

| รายได้ค้างรับ - กิจการที่เกี่ยวข้องกัน | 172 | 143 | 25,944 | 42,986 |

| รายได้ค้างรับ - กิจการที่ไม่เกี่ยวข้องกัน | 1,722 | 2,808 | 94 | 140 |

| ค่าใช้จ่ายจ่ายล่วงหน้า | 214,971 | 68,256 | 679 | 228 |

| เงินจ่ายล่วงหน้าค่าสินค้า | 14,726 | 31,835 | - | - |

| เงินทดรองจ่าย | 4,850 | 11,938 | - | - |

| อื่นๆ | 445 | 2,073 | - | - |

| รวมลูกหนี้อื่น | 310,038 | 126,513 | 26,722 | 43,379 |

| รวมลูกหนี้การค้าและลูกหนี้อื่น | 949,055 | 561,576 | 26,722 | 43,379 |



|  |  | งบการเงินรวม |

| ยอดคงเหลือ ณ วันที่ 31 ธันวาคม 2559 |  | 1,106 |

| การปรับลดมูลค่าสินค้าคงเหลือระหว่างงวด |  | 238 |

| ตัดจำหน่ายเนื่องจากการทำลายสินค้า |  | (581) |

| ยอดคงเหลือ ณ วันที่ 31 มีนาคม 2560 |  | 763 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2560 | 31 ธันวาคม 2559 | 31 มีนาคม 2560 | 31 ธันวาคม 2559 |

| ภาษีมูลค่าเพิ่มรอเรียกคืน | 137,076 | 92,513 | - | - |

| วัสดุส่งเสริมการตลาด | 10,675 | 10,050 | - | - |

| ภาษีซื้อยังไม่ถึงกำหนดชำระ | 3,372 | 5,178 | 27 | 3 |

| อื่น ๆ | 3,602 | 2,741 | - | - |

| รวมสินทรัพย์หมุนเวียนอื่น | 154,725 | 110,482 | 27 | 3 |



| ชื่อบริษัท | ลักษณะของธุรกิจ | ทุนเรียกชำระแล้ว | ทุนเรียกชำระแล้ว | สัดส่วนเงินลงทุน | สัดส่วนเงินลงทุน | ราคาทุน | ราคาทุน |

|  |  | 31 มีนาคม | 31 ธันวาคม | 31 มีนาคม | 31 ธันวาคม | 31 มีนาคม | 31 ธันวาคม |

|  |  | 2560 | 2559 | 2560 | 2559 | 2560 | 2559 |

|  |  | (พันบาท) | (พันบาท) | (ร้อยละ) | (ร้อยละ) | (พันบาท) | (พันบาท) |

| บริษัทย่อยในประเทศ |  |  |  |  |  |  |  |

| บริษัท คาราบาวตะวันแดง จำกัด | ผลิตและจำหน่ายเครื่องดื่ม | 300,000 | 300,000 | 100 | 100 | 408,958 | 408,958 |

| บริษัท เอเชียแปซิฟิกกลาส จำกัด | ผลิตและจำหน่ายขวดและผลิตภัณฑ์จากแก้ว | 1,099,995 | 1,099,995 | 100 | 100 | 1,099,993 | 1,099,993 |

| บริษัท ตะวันแดง ดีซีเอ็ม จำกัด | บริหารจัดการการจัดจำหน่าย | 100,000 | 100,000 | 100 | 100 | 99,998 | 99,998 |

| บริษัทย่อยในต่างประเทศ |  |  |  |  |  |  |  |

| บริษัท คาราบาวโฮลดิ้งส์ (ฮ่องกง) จำกัด | การลงทุน | 20 ล้านเหรียญสหรัฐอเมริกา | 10 ล้านเหรียญสหรัฐอเมริกา | 100 | 100 | 702,151 | 348,306 |

| บริษัท คาราบาวเทรดดิ้ง (ฮ่องกง) จำกัด | ประกอบธุรกิจการค้าระหว่างประเทศ | 5 หมื่นเหรียญสหรัฐอเมริกา | 5 หมื่นเหรียญสหรัฐอเมริกา | 100 | 100 | 1,758 | 1,758 |

| รวม |  |  |  |  |  | 2,312,858 | 1,959,013 |



|  | (หน่วย: พันบาท) |

| เงินสดและรายการเทียบเท่าเงินสด | 336,200 |

| ลูกหนี้การค้าและลูกหนี้อื่น | 17,371 |

| สินค้าคงเหลือ | 36,640 |

| สินทรัพย์หมุนเวียนอื่น | 17,864 |

| อุปกรณ์ | 1,982 |

| เจ้าหนี้การค้าและเจ้าหนี้อื่น | (305,009) |

| หนี้สินหมุนเวียนอื่น | (1,969) |

| มูลค่ายุติธรรมของสินทรัพย์สุทธิที่ได้รับ | 103,079 |

| ต้นทุนการร่วมทุนของบริษัทย่อย | (642,428) |

| ค่าความนิยม ณ วันที่ซื้อกิจการ | 539,349 |

| ผลต่างจากการแปลงค่างบการเงิน | (3,284) |

| ค่าความนิยม ณ วันที่ 31 ธันวาคม 2559 | 536,065 |



|  | (หน่วย: พันบาท) |

| มูลค่าสุทธิตามบัญชี ณ วันที่ 31 ธันวาคม 2559 | 536,065 |

| หัก: ผลต่างจากการแปลงค่างบการเงิน | (12,419) |

| มูลค่าสุทธิตามบัญชี ณ วันที่ 31 มีนาคม 2560 | 523,646 |



|  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2559 | 103,848 |

| ค่าเสื่อมราคาสำหรับงวด | (978) |

| มูลค่าสุทธิตามบัญชี ณ วันที่ 31 มีนาคม 2560 | 102,870 |



|  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2559 | 6,626,891 |

| ซื้อเพิ่มระหว่างงวด - ราคาทุน | 366,890 |

| ดอกเบี้ยจ่ายที่ถือเป็นต้นทุน | 4,152 |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (440) |

| ค่าเสื่อมราคาสำหรับงวด | (53,606) |

| ผลต่างจากการแปลงค่างบการเงิน | (55) |

| มูลค่าสุทธิตามบัญชี ณ วันที่ 31 มีนาคม 2560 | 6,943,832 |



|  | งบการเงินรวม | งบการเงิน      เฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2559 | 15,151 | - |

| ซื้อเพิ่มระหว่างงวด - ราคาทุน | 1,134 | 1,040 |

| ค่าตัดจำหน่ายสำหรับงวด | (1,236) | - |

| ผลต่างจากการแปลงค่างบการเงิน | (29) | - |

| มูลค่าสุทธิตามบัญชี ณ วันที่ 31 มีนาคม 2560 | 15,020 | 1,040 |



|  | งบการเงินรวม/                                      งบการเงินเฉพาะกิจการ | งบการเงินรวม/                                      งบการเงินเฉพาะกิจการ |

|  | 31 มีนาคม 2560 | 31 ธันวาคม 2559 |

| เงินกู้ยืมระยะสั้นจากสถาบันการเงิน | 1,000,000 | 750,000 |

| รวมเงินกู้ยืมระยะสั้นจากสถาบันการเงิน | 1,000,000 | 750,000 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม          2560 | 31 ธันวาคม 2559 | 31 มีนาคม          2560 | 31 ธันวาคม 2559 |

| เจ้าหนี้การค้า - กิจการที่เกี่ยวข้องกัน | 16,638 | 12,545 | - | - |

| เจ้าหนี้การค้า - กิจการที่ไม่เกี่ยวข้องกัน | 791,384 | 751,335 | - | - |

| เจ้าหนี้อื่น - กิจการที่เกี่ยวข้องกัน | 1,383 | 1,905 | - | 10,990 |

| เจ้าหนี้อื่น - กิจการที่ไม่เกี่ยวข้องกัน | 191,016 | 152,220 | 866 | 596 |

| ค่าใช้จ่ายค้างจ่าย - กิจการที่เกี่ยวข้องกัน | 3,471 | - | - | - |

| ค่าใช้จ่ายค้างจ่าย - กิจการที่ไม่เกี่ยวข้องกัน | 354,034 | 295,835 | 26,707 | 43,807 |

| รายได้รับล่วงหน้า | 150,911 | 88,058 | - | - |

| รวมเจ้าหนี้การค้าและเจ้าหนี้อื่น | 1,508,837 | 1,301,898 | 27,573 | 55,393 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม          2560 | 31 ธันวาคม 2559 | 31 มีนาคม          2560 | 31 ธันวาคม 2559 |

| ภาษีเงินได้หัก ณ ที่จ่ายค้างจ่าย | 13,879 | 52,157 | 2,279 | 19,413 |

| หนี้สินตามสัญญาซื้อขายเงินตราต่างประเทศ | - | 15,470 | - | - |

| ภาษีมูลค่าเพิ่มค้างจ่าย | 6,290 | 5,362 | 977 | 1,028 |

| เงินประกันสังคมค้างจ่าย | 4,325 | 3,840 | 13 | 15 |

| ภาษีขายยังไม่ถึงกำหนดชำระ | 232 | 362 | - | - |

| อื่น ๆ | 15,778 | 12,984 | 636 | - |

| รวมหนี้สินหมุนเวียนอื่น | 40,504 | 90,175 | 3,905 | 20,456 |



|  | (หน่วย: พันบาท) | (หน่วย: พันบาท) |

|  | งบการเงินรวม/                       งบการเงินเฉพาะกิจการ | งบการเงินรวม/                       งบการเงินเฉพาะกิจการ |

|  | 31 มีนาคม          2560 | 31 ธันวาคม 2559 |

| เงินกู้ยืมระยะยาว | 250,000 | 250,000 |

| หัก: ส่วนที่ถึงกำหนดชำระภายในหนึ่งปี | - | - |

| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | 250,000 | 250,000 |



|  | งบการเงินรวม | งบการเงินเฉพาะกิจการ |

| ยอดคงเหลือต้นงวด | 89,752 | 47,701 |

| ต้นทุนบริการในปัจจุบัน | 2,715 | 468 |

| ต้นทุนดอกเบี้ย | 574 | 246 |

| ผลประโยชน์ที่จ่ายระหว่างงวด | (98) | - |

| ยอดคงเหลือปลายงวด | 92,943 | 48,415 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2560 | 2559 | 2560 | 2559 |

| รายได้ค่าเช่าและค่าบริการ | 15,736 | 13,573 | - | - |

| รายได้จากการขายและแลกซื้อของรางวัล | 5,185 | 1,026 | - | - |

| รายได้จากการขายเศษวัสดุสิ้นเปลือง | 3,321 | 2,580 | - | - |

| ดอกเบี้ยรับ | 1,100 | 8,999 | 29,726 | 21,033 |

| กำไรจากการขายสินทรัพย์ | 882 | - | - | - |

| กำไรจากอัตราแลกเปลี่ยน | - | 2,593 | 578 | - |

| รายได้ค่าบริหารจัดการ | - | - | 60,000 | 45,000 |

| อื่นๆ | 9,494 | 4,964 | 1,632 | 587 |

| รวมรายได้อื่น | 35,718 | 33,735 | 91,936 | 66,620 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2560 | 2559 | 2560 | 2559 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 39,928 | 61,459 | 6,651 | 3,219 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | 13,076 | 6,721 | (143) | (255) |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | 53,004 | 68,180 | 6,508 | 2,964 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2560 | 2559 | 2560 | 2559 |

| กำไรสำหรับงวดส่วนที่เป็นของผู้ถือหุ้นของบริษัทฯ (พันบาท) | 221,436 | 376,048 | 26,061 | 11,868 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,000,000 | 1,000,000 | 1,000,000 | 1,000,000 |

| กำไรต่อหุ้น (บาท/หุ้น) | 0.22 | 0.38 | 0.03 | 0.01 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 |

|  | ส่วนงานผลิตและจำหน่าย | ส่วนงานผลิตและจำหน่าย | บริหารจัดการการจัดจำหน่าย | บริหารจัดการการจัดจำหน่าย |  |  |  |

|  | เครื่องดื่ม | ขวดและผลิตภัณฑ์จากแก้ว | ในประเทศ | ต่างประเทศ | รวม | รายการ              ตัดบัญชีระหว่างกัน | งบการเงินรวม |

| รายได้ |  |  |  |  |  |  |  |

| รายได้จากการขายให้ลูกค้าภายนอก | 859 | - | 1,800 | 29 | 2,688 | - | 2,688 |

| รายได้ระหว่างส่วนงาน | 1,328 | 334 | - | - | 1,662 | (1,662) | - |

| รวมรายได้ | 2,187 | 334 | 1,800 | 29 | 4,350 | (1,662) | 2,688 |

| ผลการดำเนินงาน |  |  |  |  |  |  |  |

| กำไรขั้นต้นของส่วนงาน | 576 | 122 | 174 | 12 | 884 | (1) | 883 |

| รายได้อื่น |  |  |  |  |  |  | 36 |

| ค่าใช้จ่ายในการขาย |  |  |  |  |  |  | (568) |

| ค่าใช้จ่ายในการบริหาร |  |  |  |  |  |  | (170) |

| ค่าใช้จ่ายทางการเงิน |  |  |  |  |  |  | (5) |

| กำไรก่อนค่าใช้จ่ายภาษีเงินได้ |  |  |  |  |  |  | 176 |

| ค่าใช้จ่ายภาษีเงินได้ |  |  |  |  |  |  | (53) |

| กำไรสำหรับงวด |  |  |  |  |  |  | 123 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 31 มีนาคม 2559 | สำหรับงวดสามเดือนสิ้นสุดวันที่ 31 มีนาคม 2559 | สำหรับงวดสามเดือนสิ้นสุดวันที่ 31 มีนาคม 2559 | สำหรับงวดสามเดือนสิ้นสุดวันที่ 31 มีนาคม 2559 | สำหรับงวดสามเดือนสิ้นสุดวันที่ 31 มีนาคม 2559 | สำหรับงวดสามเดือนสิ้นสุดวันที่ 31 มีนาคม 2559 | สำหรับงวดสามเดือนสิ้นสุดวันที่ 31 มีนาคม 2559 | สำหรับงวดสามเดือนสิ้นสุดวันที่ 31 มีนาคม 2559 | สำหรับงวดสามเดือนสิ้นสุดวันที่ 31 มีนาคม 2559 |

|  | ส่วนงานผลิตและจำหน่าย | ส่วนงานผลิตและจำหน่าย |  |  |  |  |  |  |  |

|  | เครื่องดื่ม | ขวดและผลิตภัณฑ์จากแก้ว | บริหารจัดการการจัดจำหน่ายในประเทศ | บริหารจัดการการจัดจำหน่ายในประเทศ | รวม | รวม | รายการ              ตัดบัญชีระหว่างกัน | รายการ              ตัดบัญชีระหว่างกัน | งบการเงินรวม |

| รายได้ |  |  |  |  |  |  |  |  |  |

| รายได้จากการขายให้ลูกค้าภายนอก | 717 | - | 1,385 | 1,385 | 2,102 | 2,102 | - | - | 2,102 |

| รายได้ระหว่างส่วนงาน | 1,249 | 319 | - | - | 1,568 | 1,568 | (1,568) | (1,568) | - |

| รวมรายได้ | 1,966 | 319 | 1,385 | 1,385 | 3,670 | 3,670 | (1,568) | (1,568) | 2,102 |

| ผลการดำเนินงาน |  |  |  |  |  |  |  |  |  |

| กำไรขั้นต้นของส่วนงาน | 541 | 120 | 125 | 125 | 786 | 786 | (2) | (2) | 784 |

| รายได้อื่น |  |  |  |  |  |  |  |  | 34 |

| ค่าใช้จ่ายในการขาย |  |  |  |  |  |  |  |  | (262) |

| ค่าใช้จ่ายในการบริหาร |  |  |  |  |  |  |  |  | (111) |

| ค่าใช้จ่ายทางการเงิน |  |  |  |  |  |  |  |  | (1) |

| กำไรก่อนค่าใช้จ่ายภาษีเงินได้ |  |  |  |  |  |  |  |  | 444 |

| ค่าใช้จ่ายภาษีเงินได้ |  |  |  |  |  |  |  |  | (68) |

| กำไรสำหรับงวด |  |  |  |  |  |  |  |  | 376 |



|  | สำหรับงวดสามเดือนสิ้นสุดวันที่       31 มีนาคม | สำหรับงวดสามเดือนสิ้นสุดวันที่       31 มีนาคม |

|  | 2560 | 2559 |

| รายได้จากลูกค้าภายนอก |  |  |

| ในประเทศ |  |  |

| ประเทศไทย | 1,801 | 1,386 |

| ต่างประเทศ |  |  |

| ประเทศกัมพูชา | 588 | 498 |

| ประเทศเมียนมาร์ | 105 | 59 |

| ประเทศอัฟกานิสถาน | 66 | 94 |

| ประเทศจีน | 44 | - |

| ประเทศเยเมน | 34 | 22 |

| อื่น ๆ | 50 | 43 |

| รวม | 2,688 | 2,102 |



|  |  | (หน่วย: ล้าน) |

|  | จำนวน | จำนวน |

| สกุลเงิน | 31 มีนาคม 2560 | 31 ธันวาคม 2559 |

| บาท | 558.5 | 164.3 |

| เยน | 16.1 | 16.1 |

| ยูโร | 10.1 | 10.1 |

| เหรียญสหรัฐอเมริกา | 6.4 | 6.4 |

| ปอนด์สเตอริง | 0.6 | 0.6 |



|  | (ล้านบาท) | (ล้านบาท) |

|  | งบการเงินรวม | งบการเงิน              เฉพาะกิจการ |

|  | ณ วันที่ | ณ วันที่ |

|  | 31 มีนาคม 2560 | 31 มีนาคม 2560 |

| จ่ายชำระ |  |  |

| ภายใน 1 ปี | 127.0 | 3.5 |

| มากกว่า 1 ปี แต่ไม่เกิน 5 ปี | 219.3 | 7.0 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |  |  |

|  | สินทรัพย์ | หนี้สิน | สินทรัพย์ | หนี้สิน | อัตราแลกเปลี่ยน | อัตราแลกเปลี่ยน |

| สกุลเงิน | ทางการเงิน | ทางการเงิน | ทางการเงิน | ทางการเงิน | อัตราซื้อ | อัตราขาย |

|  | (ล้าน) | (ล้าน) | (ล้าน) | (ล้าน) | (บาทต่อหนึ่งหน่วยเงินตราต่างประเทศ) | (บาทต่อหนึ่งหน่วยเงินตราต่างประเทศ) |

| ยูโร | 1.0 | 0.5 | - | - | 36.4362 | 37.1446 |

| หยวน | 8.7 | - | - | - | 4.9508 | - |

| เยน | - | 0.7 | - | - | - | 0.3113 |

| ปอนด์สเตอร์ลิง | - | - | 2.5 | - | 42.5708 | - |